**........ sz. napirend**

|  |  |
| --- | --- |
|  |  |

E L Ő T E R J E S Z T É S

A Képviselő-testület 2017. január 24-i rendes ülésére

# Tárgy: Javaslat az Alpolgármester illetményének megállapítására

Készítette:

…………………………………

Kiszely Adrienne

mb. irodavezető

Humánpolitikai Iroda

Látta:

|  |  |
| --- | --- |
| ......................................................  dr. Szalai Tibor  jegyző |  |

*A napirend tárgyalása zárt ülést nem igényel.*

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 71. §-a, mely a polgármesterek díjazását, költségtérítését szabályozza, 2017. január 1-jei hatállyal módosult. Az új szabály szerint a fővárosi kerületi önkormányzat polgármestere havi illetményének összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével. Ez az összege jelenleg 997.170,- Ft. Ez kiegészül még a polgármester angol komplex középfokú nyelvvizsgája után járó idegennyelv-tudási pótlékkal, ugyanis a közszolgálati tisztviselőkről szóló 2011. évi CXCIX. törvény 225/L. § (1) bekezdése szerint a polgármesterre az idegennyelv-tudási pótlékról szóló szabályokat is alkalmazni kell. Az illetménykerekítés szabályait szintén alkalmazni kell, ami azt jelenti, hogy 100 forintra kerekítve kell megállapítani az illetményt.

A képviselő-testület a 280/2014. (X.20.) határozatában állapította meg a polgármester illetményét, az akkor hatályos jogszabályok szerint, ezért a határozat hatályon kívül helyezése szükséges. Új határozat nem szükséges, mivel a törvény egyértelműen megállapítja a polgármester illetményét.

Az Mötv. 80. § (1) bekezdése szerint a főállású alpolgármester illetményének összegét a polgármester illetménye 70-90 %-a közötti összegben a képviselő-testület állapítja meg. A képviselő-testület a polgármesteri tisztség ellátásának egyes kérdéseiről és az önkormányzati képviselők juttatásairól szóló 24/2014. (X.21.) önkormányzati rendelet 1. § (1) bekezdésében az alpolgármester havi illetményét a polgármester illetményének 90 %-ában állapította meg. A 281/2014. (X.20.) képviselő-testületi határozatban pedig összegszerűen is megállapította. A határozat hatályon kívül helyezése szükséges, mert a polgármesteri illetmény változásával az alpolgármesteri illetmény összege is változik. Mivel az Mötv. 80. § (1) bekezdésére tekintettel a 24/2014. (X.21.) önkormányzati rendelet 1. § (2) bekezdése szerint az alpolgármester havi illetményét összegszerűen határozatban állapítja meg a képviselő-testület, ezért az alpolgármester új illetményének megállapításáról határozatot kell hoznia a képviselő-testületnek. Az alpolgármester illetményének összege a polgármester jelenlegi szabályok szerinti illetménye 90 %-ának megfelelő összeg, azaz - a kerekítés szabályait is alkalmazva - 897.500,- Ft.

**Határozati javaslatok**

1. A Képviselő-testület hatályon kívül helyezi a 280/2012. (X.20.) képviselő-testületi határozatát.

**Felelős:** Polgármester

**Határidő:** azonnal

*(A határozat elfogadásához egyszerű többségű szavazati arány szükséges.)*

1. A Képviselő-testület úgy dönt, hogy 2017. január 1-jei hatállyal az alpolgármester havi illetményét a polgármesteri tisztség ellátásának egyes kérdéseiről és az önkormányzati képviselők juttatásairól szóló 24/2014. (X.21.) önkormányzati rendelet 1. § (2) bekezdése alapján összegszerűen havi 897.500.- Ft-ban állapítja meg.

**Felelős:** Polgármester

**Határidő:** azonnal

*( A határozat elfogadásához egyszerű többségű szavazati arány szükséges.)*

**B u d a p e s t, 2017. január 16.**

**Dr. Láng Zsolt**

**polgármester**